text: [{"text_idx": "#000000", "text": "Hevur tu\u0301 bru\u0301k fyri hja\u0301lp til at koma u\u0301r st\u00f8\u00f0uni vi\u00f0 strongd og at fyribyrgja, at tu\u0301 aftur ver\u00f0ur strongdur? Er svari\u00f0 Ja?"}, {"text_idx": "#000001", "text": "So hevur tu\u0301 m\u00f8guleika fyri at koma til STRESSCOACHING og l\u00e6ra, hvat skal til fyri at fa\u0301a strongdina u\u0301r kroppinum og hvussu tu\u0301 tryggjar, at tu\u0301 f\u00e6rt mo\u0301tst\u00f8\u00f0uf\u00f8ri mo\u0301ti framti\u0301\u00f0ar strongd."}, {"text_idx": "#000002", "text": "Eg eri u\u0301tbu\u0301gvin sosialra\u0301\u00f0gevi og kandidatur i\u0301 sosialum arbei\u00f0i vi\u00f0 si\u0301\u00f0ufaki i\u0301 sa\u0301larfr\u00f8\u00f0i. I\u0301 2018 to\u0301k eg u\u0301tbu\u0301gving sum stresscoach og arbei\u00f0i eg nu\u0301 vi\u00f0 at hja\u0301lpa fo\u0301lki, i\u00f0 eru strongd. Eg havi 24 a\u0301ra starvsroyndir vi\u00f0 sosialt arbei\u00f0i, seinastu 9 a\u0301rini sum lei\u00f0ari. CV liggur a\u0301 Linkedln. Eg eri f\u00f8dd i\u0301 1969, gift og havi 2 vaksnar d\u00f8tur og eina vaksna ga\u0301vudo\u0301ttur."}, {"text_idx": "#000003", "text": "Eg havi sja\u0301lv uppliva\u00f0 afturvendandi strongd yvir fleiri a\u0301r. I\u0301 2017 var st\u00f8\u00f0an so tyngjandi, at eg bleiv sju\u0301k av strongd. Ta\u00f0 var ein sera trupul st\u00f8\u00f0a, i\u00f0 a\u0301virka\u00f0i meg og mi\u0301na familju no\u0301gv. Eg fekk samband vi\u00f0 ein danskan stresscoach og fekk mi\u00f0vi\u0301sa hja\u0301lp mo\u0301ti strongd. Aftana\u0301 ha\u0301lvt a\u0301r heima, byrja\u00f0i at arbei\u00f0a nakrar ti\u0301mar um vikuna og enda\u00f0i vi\u00f0 aftur at arbei\u00f0a fulla ti\u0301\u00f0."}, {"text_idx": "#000004", "text": "Ta\u00f0 hev\u00f0i sto\u0301ran ty\u0301dning fyri meg at fa\u0301a mi\u00f0vi\u0301sa hja\u0301lp, og livi eg nu\u0301 eitt virki\u00f0 li\u0301v uttan strongd. Eg havi loki\u00f0 u\u0301tbu\u0301gving sum stresscoach og arbei\u00f0i nu\u0301 vi\u00f0 at hja\u0301lpa \u00f8\u00f0rum, i\u00f0 hava t\u00f8rv a\u0301 mi\u00f0vi\u0301sari hja\u0301lp mo\u0301ti strongd, so at tey aftur fa\u0301a eitt gott og virki\u00f0 li\u0301v uttan strongd. Mi\u0301tt ynski er at fo\u0301lk, i\u00f0 kenna seg strongd fa\u0301a skjo\u0301ta og mi\u00f0vi\u0301sa hja\u0301lp, so tey aftur fa\u0301a javnva\u0301g og yvirskot."}, {"text_idx": "#000005", "text": "Strongdreaktio\u0301nir koma og fara skjo\u0301tt og vara fra\u0301 n\u00f8krum minuttum til ti\u0301mar, alt eftir hvussu sto\u0301r hendingin var. Strongdreaktio\u0301nir hava si\u0301na ors\u00f8k, og flestu strongdreaktio\u0301nir eru natu\u0301rligar og hja\u0301lpa okkum i\u0301 vandamiklum st\u00f8\u00f0um vi\u00f0 at fa\u0301a okkum til antin at leypa a\u0301, frysta ella fly\u0301ggja. Strongdreaktio\u0301nir kunnu to\u0301 eisini koma av try\u0301sti fra\u0301 okkum sja\u0301lvum ella \u00f8\u00f0rum. Ta\u00f0 er alti\u0301\u00f0 okkurt a\u0301vi\u0301st, sum ger teg strongdan, a\u0301\u00f0renn strongdreaktio\u0301nin kemur, men ta\u00f0 er ikki alti\u0301\u00f0, at tu\u0301 veitst, hvat ta\u00f0 er, sum ger teg strongdan."}, {"text_idx": "#000006", "text": "Afturvendandi strongreaktio\u0301nir kunnu f\u00f8ra vi\u00f0 s\u00e6r, at st\u00f8\u00f0an vi\u00f0 strongd gerst meira varandi. St\u00f8\u00f0a vi\u00f0 afturvendandi strongd kann koma spakuliga og fara spakuliga burtur aftur. Ta\u00f0 tekur ti\u0301\u00f0 at byggja eina st\u00f8\u00f0u vi\u00f0 tyngjandi strong upp. Ta\u00f0 kunnu ganga ma\u0301na\u00f0ir ella a\u0301r, a\u0301\u00f0renn st\u00f8\u00f0an vi\u00f0 strongd ver\u00f0ur a\u0301lvarsom. Ta\u0301 tekur ta\u00f0 eisini ma\u0301na\u00f0ir at koma burtur u\u0301r st\u00f8\u00f0uni aftur."}, {"text_idx": "#000007", "text": "Tyngjandi strongd ella langti\u0301\u00f0ar strongd kemur, ta\u0301 tu\u0301 i\u0301 langa ti\u0301\u00f0 upplivir afturvendandi strongdreaktio\u0301nir i\u0301 gerandisdegnum, uttan at strongdin f\u00e6r m\u00f8guleika fyri at fara u\u0301r kroppinum aftur. Tyngjandi strongd er vandamikil og tu\u0301 eigur at ste\u00f0ga a\u0301 og s\u00f8kja t\u00e6r hja\u0301lp."}, {"text_idx": "#000008", "text": "Ein donsk kanning vi\u0301sur, at tali\u00f0 av fo\u0301lkum, i\u00f0 kenda seg strongdan i\u0301 gerandisdegnum er vaksandi. I\u0301 2010 vo\u0301ru ta\u00f0 12,6%, i\u0301 2017 16,8%, og i\u0301 2021 vo\u0301ru ta\u00f0 18,8%, i\u00f0 kendu seg strongdan i\u0301 gerandisdegnum. By\u0301ti millum kynini er 22,6% kvinnur og 14,8% menn, i\u00f0 kenna seg strongdan i\u0301 gerandisdegnum (Statens Institut for Folkesundhed, 2021)."}, {"text_idx": "#000009", "text": "\u00d8LL kunnu gerast tyngd av strongd um umst\u00f8\u00f0urnar eru til ta\u00f0 og vit gerast strongd av ymiskum ors\u00f8kum. Sagt ver\u00f0ur, at helvtina av ors\u00f8kini til, at vit gerast strongd, er okkara egnu tankar, me\u00f0an hin helvtin er fra\u0301 uttara vi\u00f0urskiftum. Vit eru \u00f8ll ymisk og liva undir ymiskum li\u0301vsumst\u00f8\u00f0um og er hetta ti\u0301 ikki galdandi fyri \u00f8ll. N\u00f8kur eru meira vi\u00f0kv\u00e6m fyri strongd, t.d. tey, i\u00f0 hava la\u0301gt sja\u0301lvvir\u00f0i, tey, i\u00f0 eru perfektionistdisk, konrolfreaks, arbei\u00f0snarkomanar, og tey, i\u00f0 hava ringt vi\u00f0 at siga nei. Men hetta er als ikki galdandi fyri \u00f8ll.Men uttan mun til hvat ors\u00f8kin ella ors\u00f8kirnar eru til stongd, kann strongd a\u0301virka ti\u0301tt li\u0301v a\u0301 fleiri \u00f8kjum. Ta\u00f0 besta er at l\u00e6ra at leggja til merkis strongd so ti\u0301\u00f0liga sum m\u00f8guligt og gera naka\u00f0 vi\u00f0 ta\u00f0, a\u0301\u00f0renn ta\u00f0 ver\u00f0ur til tyngjandi strongd ella a\u0301lvarsliga strongd. Men ta\u00f0 eydnast ta\u00f0anverri ikki alti\u0301\u00f0 at ste\u00f0ga i\u0301 r\u00e6ttari ti\u0301\u00f0, og ta\u0301 er ta\u00f0 ty\u0301dningarmiki\u00f0 at fa\u0301a mi\u00f0vi\u0301sa hja\u0301lp, a\u0301\u00f0renn kroppurin STOP."}, {"text_idx": "#000010", "text": "Stresscoaching er ein ma\u0301lr\u00e6tta\u00f0 hja\u0301lp til at fa\u0301a strongdina u\u0301r kroppinum aftur, umframt ein hja\u0301lp til at fa\u0301a mo\u0301tst\u00f8\u00f0uf\u00f8ri mo\u0301ti strongd og til at fyribyrgja strongd i\u0301 framti\u0301\u00f0ini. Stresscoaching er hja\u0301lp til sja\u0301lvhja\u0301lp og \u00f8ll kunnu hava gle\u00f0i av stresscoaching."}, {"text_idx": "#000011", "text": "I\u0301 stresscoaching ver\u00f0ur st\u00f8\u00f0i tiki\u00f0 i\u0301 ti\u0301ni st\u00f8\u00f0u, ti\u0301nari s\u00f8gu og ti\u0301num ey\u00f0kennum. Si\u0301\u00f0ani ver\u00f0ur tilgongdin tillaga\u00f0 eftir hesum, so at tu\u0301 f\u00e6rt ti\u0301 bestu hja\u0301lpina til aftur at koma i\u0301 javnva\u0301g."}, {"text_idx": "#000012", "text": "Vi\u00f0 stresscoaching f\u00e6rt tu\u0301 vitan um strongd, ambo\u00f0 til at fa\u0301a strongdina u\u0301r kroppinum og hja\u0301lp til at fa\u0301a gerandisdagin at virka aftur. Vi\u00f0 stresscaoaching ver\u00f0ur tu\u0301 go\u0301\u00f0/ur til at fyribyrgja og handfara strongd i\u0301 framti\u0301\u00f0ini."}, {"text_idx": "#000013", "text": "Stresscoaching er meira og anna\u00f0 enn vanlig coaching ella terapi. Vanlig coaching og terapi er ofta ikki nokk og kann i\u0301 ringjast f\u00f8ri gera st\u00f8\u00f0una verri. Stresscoaching er ma\u0301lr\u00e6tta\u00f0 hja\u0301lp til tey, i\u00f0 er stongd. Men um tu\u0301, a\u0301\u00f0renn tu\u0301 bleiv stressa\u00f0ur, hev\u00f0i gagn av hja\u0301lp fra\u0301 sa\u0301larfr\u00f8\u00f0ingi, so er hja\u0301lp fra\u0301 sa\u0301larfr\u00f8\u00f0ingi eisini tann r\u00e6tta loysnin, ta\u0301 tu\u0301 ert strongdur."}, {"text_idx": "#000014", "text": "Stresscoaching er ein tilgongd vi\u00f0 7 samr\u00f8\u00f0um yvir 3 ma\u0301na\u00f0ir. Ta\u00f0 er ein vika i\u0301 villum t\u00e6r fyrstu tri\u0301ggjar samr\u00f8\u00f0urnar, si\u0301\u00f0ani 2 og 3 vikur millum t\u00e6r seinastu samr\u00f8\u00f0urnar. Til ti\u0301 fyrstu samr\u00f8\u00f0una f\u00e6rt bo\u0301kina \u201cMindre stress mere overskud\u201d av Bjarne Toftega\u030ard, og eina notisbo\u0301k. Bo\u0301kin og notisbo\u0301kin bru\u0301kar tu\u0301 i\u0301 allari tilgongdini."}, {"text_idx": "#000016", "text": "Um ta\u00f0 hevur ty\u0301dning fyri teg, at ta\u00f0 er evidens for ta vi\u00f0ger\u00f0, i\u00f0 ver\u00f0ur veitt vi\u00f0 stresscoaching, so vi\u0301sa kanningar at hetta slag av coaching kann hja\u0301lpa fo\u0301lki at koma fyri seg aftana\u0301 stongd tvi\u0301falt so skjo\u0301tt, samanbori\u00f0 vi\u00f0 a\u00f0ra hja\u0301lp. U\u0301rsliti\u00f0 er fra\u0301 einari granskingarverk\u00e6tlan, i\u00f0 byrja\u00f0i i\u0301 2016 og sum nu\u0301 er vi\u00f0 at enda. Les meira um verk\u00e6tlanina her: "}, {"text_idx": "#000017", "text": "Stresscoaching pakki7 samr\u00f8\u00f0ur a\u0301 1 \u2013 11\u20442 ti\u0301ma fyri 4.400 kr, i\u0301rokna\u00f0 tilfar.7 samr\u00f8\u00f0ur a\u0301 11\u20442 \u2013 2 ti\u0301mar fyri 5.800 kr, i\u0301rokna\u00f0 tilfar.Stresscoaching samr\u00f8\u00f0aPri\u0301sir sambart avtalu.Supervisio\u0301nPri\u0301sir sambart avtalu.Ra\u0301\u00f0gevingPri\u0301sir sambart avtalu.Set teg i\u0301 samband vi\u00f0 at senda eini bo\u00f0 ella vi\u00f0 at ringja."}]